གཉིས། རྩ་བའི་ལྟུང་བ་
དང༌་། ཡན་ལག་གི་ལྟུང་བ་བསྟན་པའོ། །དང་པོ་ལ་གཉིས་ཏེ། ཀླད་ཀྱི་དོན་
དང༌་།
གཞུང་གི་དོན་ཏོ། །དང་པོ་ལ་གཉིས། མཆོད་པར་བརྗོད་པ་དང་། བཤད་
པར་དམ་བཅའ་བའོ། །འདི་དག་ལའང་གཉིས་ཏེ། སྤྱིའི་དོན་དང་། ཡན་ལག་གི་
དོན་ཏོ། །དེ་ལ་མཆོད་པར་བརྗོད་པའི་སྤྱིའི་དོན་ལ་བཞི་སྟེ། ཡུལ་གང་ལ། གང་
ཟག་གང་གིས། ཚུལ་ཇི་ལྟར། དགོས་པ་ཅི་ཡོད་པའོ། །དེ་ཡང་ཡུལ་གང་ལ་མཆོད་
པར་བརྗོད་ཅེ་ན། བླ་མ་རྡོ་རྗེ་སློབ་དཔོན་ལའོ། །གང་ཟག་གང་གིས་མཆོད་པར་
བརྗོད་ཅེ་ན། གཞུང་འདི་རྩོམ་པར་བྱེད་པ་པོས་སོ། །ཚུལ་ཇི་ལྟར་མཆོད་པར་བརྗོད་
ཅེ་ན། དང་བའི་དད་པ་རྩེ་གཅིག་པ་སྔོན་དུ་སོང་བས་ངག་གི་ཚིགས་སུ་བཅད་པ་
བརྗོད་ཅིང་། ལུས་ཐམས་ཅད་ས་ལ་ཕབ་པའི་ཕྱག་བྱས་པའི་ཚུལ་གྱིས་སོ། །མཆོད་
པར་བརྗོད་པ་ལ་དགོས་པ་ཅི་ཡོད་ཅེ་ན། གང་ཟག་དམ་པ་རྣམས་དང་སྤྱོད་པ་
བསྟུན་པའོ། །དེའི་དགོས་པ་ཡང་བདག་ཉིད་དམ་པར་རྟོགས་པའོ། ། །ཉིང་དགོས་ནི་
དམ་པས་བྱས་པའི་ཕྱིར་གཞུང་(༡༢༦)ལུགས་འདི་ལ་གཞན་དག་ཀྱང་འཇུག་པར་འགྱུར་
བའོ། །བཤད་པར་དམ་བཅའ་བའི་སྤྱིའི་དོན་ནི་བརྗོད་བྱའི་རང་བཞིན་དང༌་། རང་
-235-

ས་སྐྱ་བཀའ་འབུམ། ༼པ༽》 རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་གཉིས་པ།
དགའ་སྤང་བ་དང་། ཟློས་སྐྱོན་སྤང་བ་དང༌་། ཞར་ལས་བྱུང་བ་བཤད་པར་དམ་
བཅའ་བའི་དགོས་པའི་དོན་དང་བཞིས་རྟོགས་པར་ནུས་ཏེ། ཡན་ལག་གི་དོན་གྱི་
སྟེང་དུ་རྟོགས་པར་བྱའོ། །
ད་ནི་ཡན་ལག་གི་དོན་བརྗོད་པར་བྱ་སྟེ། ཀུན་ནས་དང་བས་ཞེས་བྱ་བ་ནི་
བཅོས་མ་དང༌་། གཞན་གྱི་ལད་མོ་ལྟ་བུ་དང་།
མཉེས་ལ་རེ་ལྟ་བུ་མ་ཡིན་ཏེ། དང་
བའི་དད་པ་རྩེ་གཅིག་པ་ཞེས་བྱ་བའི་དོན་ཏོ། །བླ་མ་ནི་བུམ་པའི་དབང་བསྐུར་
ནས་དེའི་ལམ་དང་ཡན་ལག་སྟོན་པ་ལ་ནི་རྒྱུ་ལུས་ངག་གི་བླ་མ་རྡོ་རྗེ་སློབ་དཔོན་
ཞེས་བྱ་ལ། དབང་གོང་མ་རྣམས་བསྐུར་ནས་དེའི་ལམ་དང་ཡན་ལག་སྟོན་པ་ལ་
འབྲས་བུ་སེམས་ཀྱི་བླ་མ་རྡོ་རྗེ་སློབ་དཔོན་ཞེས་བྱའོ། །ཡང་ན་དབང་བསྐུར་བ་
དང་། རྒྱུད་བཤད་པ་དང་༌། མན་ངག་ཐོབ་པ་སྟེ། སུམ་ལྡན་ནམ། གང་ཡང་
རུང་བ་གཉིས་ཐོབ་པ་སྟེ། ཉིས་ལྡན་ནམ། གང་ཡང་རུང་བ་གཅིག་ལས་མ་ཐོབ་
ཀྱང་རུང་སྟེ། རྡོ་རྗེ་ཐེག་པའི་བཀའ་དྲིན་ནོས་པ་ལ་ནི་བླ་མ་ཞེས་ཡོངས་སུ་གྲགས་པ་
ཡིན་ནོ། །དེའི་སྐུ་ལ་དམན་པ་ཞབས་ཡིན་ལ། ཞབས་ཀྱི་འོག་ན་ཡང་གདན་ཡོད་
པས་དམན་པ་ལ་ཕྱག་བྱས་ན་མཆོག་རྣམས་ལ་ལྟ་སྨོས་ཀྱང་ཅི་དགོས་ཞེས་སྟོན་པས་
ན་པདྨོ་ལ་ཞེས་སྨོས་སོ། །བཏུད་དེ་ཞེས་པ་ནི་ལུས་ཐམས་ཅད་ས་ལ་ཕབ་པའི་སྤྱི་
བོས་གདན་ལ་ཕྱག་བྱས་པའོ། །མཆོད་པར་བརྗོད་པའི་དོན་ཏོ། །བཤད་པར་དམ་
བཅའ་བའི་ཡན་ལག་གི་དོན་ལ། དང་པོར་བརྗོད་བྱའི་རང་བཞིན་ནི། རྩ་བའི་ལྟུང་
བ་བཅུ་བཞི་ནི་ཞེས་སྨོས་ཏེ། དེ་ལ་རྩ་བ་ཞེས་བྱ་བ་བསྲུངས་ན་དངོས་གྲུབ་ཐམས་
ཅད་ཀྱི་རྩ་བ་ཡིན་ལ། མ་བསྲུངས་ན་ཉེས་པ་ཐམས་ཅད་ཀྱི་རྩ་བ་ཡིན་པས་ན་རྩ་
བའི་ལྟུང་བ་ཞེས་སྨོས་ཏེ། བཅུ་བཞི་པོ་དག་གི་ནང་ནས་གང་ཡང་རུང་བ་གཅིག་
ཉམས་ཀྱང་དམ་ཚིག་ཐམས་ཅད་མཐར་གཏུགས་ནས་འབྲས་བུ་འགྲུབ་པའི་སྐལ་བ་
236

རྩ་བའི་ལྟུང་བ་བཅུ་བཞི་པའི་འགྲེལ་པ་གསལ་བྱེད་འཁྲུལ་སྤོང༌།
མེད་པ་སྟེ། དཔེར་ན་ཤིང་སྡོང་པོ་ཆེན་པོའི་ལོ་མ་དང་། ཡལ་ག་ལ་སོགས་པ་ཕྲ་
མོ་གང་བཅད་ཀྱང་རྩ་བ་ནས་བསྐམ་པར་མི་ནུས་ལ། རྩ་བ་ནས་བཅད་ན་མ་ལུས་
པར་བསྐམས་པ་བཞིན་དུ་ཡན་ལག་གི་ལྟུང་བ་ཕྲ་མོ་དག་ཀུན་ཏུ་སྤྱད་ཀྱང་འབྲས་
བུ་ཐམས་ཅད་མི་འགྲུབ་པ་མ་ཡིན་ཞིང་། རྩ་བའི་ལྟུང་བ་ཀུན་ཏུ་སྤྱད་ན་འབྲས་བུ་
ཐམས་ཅད་མི་འགྲུབ་པ་ཡིན་ནོ། །དེའང་གང་གི་རྩ་བའི་ལྟུང་བ་ཡིན་ཞེ་ན། རྡོ་
རྗེ་ཐེག་པའི་དཀྱིལ་འཁོར་དུ་དབང་བསྐུར་བ་ཐོབ་པ་དག་གི་རྩ་བའི་ལྟུང་བ་ཡིན་
ཏེ་གཞན་གྱི་སྐབས་མ་ཡིན་པའི་ཕྱིར་རོ། །བཅུ་བཞི་ནི་ཞེས་བྱ་བ་ནི་གྲངས་ངེས་པ་
སྟེ། དེ་ལས་མང་བ་དང་ཉུང་བར་མི་བཏུབ་སྟེ་རྡོ་རྗེ་འཆང་ཆེན་པོས་ཀུན་ཏུ་བཅས་
པ་ཡིན་པའི་ཕྱིར་རོ། །རང་བཟོ་སྤང་བར་བྱ་བའི་ཕྱིར། རྒྱུད་ལས་གསུངས་པ་ཞེས་
སྨོས་ཏེ། སྔར་བརྗོད་པ་བཞིན་དུ་གསང་བ་འདུས་པ་རྒྱུད་འབུམ་པ་དང་།
དམ་པ་དང་པོ་དང་། འཕགས་པ་མཁའ་འགྲོ་མ་རྡོ་རྗེ་གུར་དང༌། གཤིན་རྗེ་
གཤེད་དགྲ་ནག་པོའི་རྒྱུད་ལས་གསུངས་པ་བཞིན་དུའོ་ཞེས་བྱ་བའི་དོན་ཏོ། །ཟློས་
པའི་སྐྱོན་སྤང་པ་ནི་བཤད་པར་བྱ་ཞེས་སྨོས་ཏེ། དེ་ལྟར་ན་རྒྱུད་དག་ན་བཞུགས་པས་
ཆོག་མོད། གཞུང་འདིར་བྲིས་ན་ཅི་བྱེད་ཅེ་ན། ལས་དང་པོ་པ་དག་གིས་འདུས་
པའི་རྒྱུད་རྒྱས་པ་ནི་མི་རྙེད་ཅིང་། དམ་པ་དང་པོ་ནས་ནི་ཅུང་ཟད་བསྡུས་ལ་གཤིན་
རྗེ་གཤེད་དགྲ་ནག་པོ་དང༌། རྡོ་རྗེ་གུར་ནས་ཅུང་ཟད་འཁྲུགས་པར་གནས་པས་
འདིར་གུད་དུ་ཕྱུང་ལ། ཅུང་ཟད་ཕྱེ་སྟེ་འཁྲུགས་བསྡེབས་ལ་གསལ་བར་བཤད་པར་
བྱ་ཞེས་བྱ་བའི་དོན་ཏོ། །ཞར་ལས་བྱུང་བ་བཤད་པར་དམ་བཅས་པའི་དགོས་པའི་
དོན་ནི། གཞུང་(༡༢༧)ལུགས་རྩོམ་པ་མཐར་ཕྱིན་པར་འགྱུར་བ་སྟེ། གང་ཟག་དམ་
པ་རྣམས་ཀྱིས་ནི། སྲོག་ཀྱང་གཏོང་བར་བྱེད་བླ་ཡི། །གང་ཞིག་དམ་བཅས་དེ་ལྟར་
མིན། །ཞེས་འབྱུང་བས་ན་གང་ཟག་དམ་པ་རྣམས་ནི་དམ་བཅས་པའི་དོན་ཡལ་
237-

ས་སྐྱ་བཀའ་འབུམ། ༼པ༽》 རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་གཉིས་པ།
བར་མི་འདོར་བ་ཞེས་བྱ་བའི་དོན་ཏོ། །ཀླད་ཀྱི་དོན་བསྟན་ཟིན་ཏོ།། །།
ད་ནི་གཞུང་གི་དོན་བརྗོད་པར་བྱ་སྟེ། དེ་ལ་གཞན་གྱིས་བཀྲལ་བའི་དོན་
ལོག་པར་རྟོག་པ་མ་རྟོགས་ན། ལེགས་པར་བཀྲལ་བའི་དོན་མི་རྟོགས་པའི་ཕྱིར་
།དེ་ལ་
ཐོག་མར་ལོག་པར་རྟོག་པའི་འདོད་པ་ཅུང་ཟད་སྔོན་དུ་བརྗོད་པར་བྱའོ།
གཉིས་ཏེ། ལྟུང་བའི་ངོ་བོའི་ལོག་རྟོག་དང་། བཤགས་ཚད་ཀྱི་ལོག་རྟོག་གོ། །དང་
པོ་ནི་འདི་ལྟར་ལྟུང་བ་བཅུ་བཞི་པོ་དག་ལ། ཕམ་པ་དང་། ལྟུང་བ་དང་། ལྕི་
བ་དང་། སྦོམ་པོ་དང༌་། ཡན་ལག་དང༌། ཉེས་བྱས་དང་། ཕྲ་མོ་དང་། ཉེས་
པ་མེད་པ་ཞེས་བྱ་བ་རྣམ་པ་བརྒྱད་དུ་ཕྱེ་སྟེ་སྟོན་པ་འདི་ནི་ལོག་པར་རྟོག་པ་དང་
པོའོ། །གཉིས་པ་དེ་དག་གི་བཤགས་པའི་ཚད་ཀྱི་དབང་དུ་བྱས་ནས། སློབ་དཔོན་
མཚོ་སྐྱེས་ཀྱིས་མཛད་པའི་རྣམ་པར་བསྡུས་པ་ལས་འབྱུང་ངོ་ཞེས་རྒྱ་ཆེར་འགྲེལ་པ་
ལས་བྲིས་པ། ཕམ་པ་རྫུ་འཕྲུལ་སོགས་ཀྱིས་འདུལ། །ལྟུང་བ་དབང་གི་རིམ་པས་
སོ། །ལྕི་བ་ཚོགས་ཀྱི་འཁོར་ལོ་སྟེ། །སྦོམ་པོ་ཚོགས་ཀྱི་ནང་དུ་མཆོད། །ཡན་ལག་
ཚོགས་ལ་བཤགས་པ་སྟེ། །ཉེས་བྱས་ཕྲ་མོ་དཀྱིལ་འཁོར་སོགས། །ཉེས་པ་མེད་
པ་མཁས་པས་བརྟག །ཅེས་བྱ་བ་ལ་སོགས་པ་བྲིས་ཏེ། ལོག་པར་རྟོག་པ་གཉིས་
པའོ། །
ད་ནི་དེ་དག་སུན་དབྱུང་བ་བརྗོད་པར་བྱའོ། །ལོག་པར་རྟོག་པ་དང་པོ་
ཅིའི་ཕྱིར་མི་འཐད་ཅེ་ན། རྩ་བ་དང་འགལ་བ་དང་། གཞུང་གཞན་དང་འགལ་
བ་དང༌་། ཧ་ཅང་ཐལ་བ་དང༌།
འགྲེལ་ཆེན་རང་གི་ཚིག་རྣམས་ནང་འགལ་བ་
དང་བཞིས་རྟོགས་པར་བྱའོ། །དང་པོ་ནི་རྩ་བའི་ལྟུང་བ་བཅུ་བཞི་ནི་ཞེས་འབྱུང་
ལ། སྦོམ་པོ་དང་ལྕི་བ་ལ་སོགས་པ་མི་སྣང་བའི་ཕྱིར་རོ། །དེ་ལྟར་ན་ལོག་པར་རྟོག་
པས་སྨྲས་པ། དེ་ལ་ནི་མི་འཐད་པ་མེད་དེ། དབྱེ་བ་དེ་དག་རྩ་བའི་ལྟུང་བ་ཉིད་
238

རྩ་བའི་ལྟུང་བ་བཅུ་བཞི་པའི་འགྲེལ་པ་གསལ་བྱེད་འཁྲུལ་སྤོང་།
ཀྱིས་རབ་ཏུ་དབྱེ་བ་ཡིན་ནོ། །ཞེས་ཟེར་ན། སྤྱི་དོན་གཉིས་པ་གཞན་གྱི་གཞུང་དང་
འགལ་བ་བརྗོད་པར་བྱ་སྟེ། སྤྱིར་ཐེག་པ་ཆེན་པོའི་གཞུང་རྣམས་ནས་རྩ་བ་དང་ཡན་
ལག་ཅེས་བྱ་བ་གཉིས་ལས་བཤད་པ་མེད་ལ། དེ་ལ་ཕམ་པ་ཞེས་བྱ་བ་དང་། ཕམ་
པ་དང་འདྲ་བ་ཞེས་བྱ་བ་དང་། རྩ་བའི་ལྟུང་བ་ཞེས་བྱ་བ་ནི་མིང་གི་རྣམ་གྲངས་
ཡིན་ཏེ་རྩ་བའི་ལྟུང་བ་གང་སྤྱད་ན་བླངས་པའི་སྡོམ་པ་དེ་ཡོངས་སུ་གཏོང་ལ། གང་
རྩ་བ་དེ་མ་སྤྱད་ན་ནི་ཡན་ལག་ཕྲ་མོ་དག་སྤྱད་ཀྱང་སྡོམ་པ་དེ་ཡོངས་སུ་མི་གཏོང་བ་
ནི་ཐམས་ཅད་མཐུན་པར་སྨྲ་བ་ཡིན་པས་ན་འདིར་ཡང་རྩ་བར་བཤད་པའི་ཕྱིར་གང་
སྤྱད་ན་སྡོམ་པ་དག་ཡོངས་སུ་གཏོང་བ་ཡིན་ནོ། །དེ་ལྟར་ཁོ་བོ་ཅག་ཀྱང་སྨྲའོ་ཞེ་ན་
རྩ་བར་ཡང་སྨྲ་ཞིང་ཕམ་པ་གཅིག་ལས་མི་འདོད་པ་ལ་སོགས་པ་རང་གི་ཚིག་དང་
འགལ་བར་འགྱུར་བ་དུ་མ་འབྱུང་སྟེ་འོག་ཏུ་བརྗོད་པར་བྱའོ། །སྤྱི་དོན་གསུམ་པ་ཧ་
ཅང་ཐལ་བ་ནི། འགྲེལ་ཆེན་ལས། གསུམ་པོ་གཅིག་ལ་ལྡན་པ་ལ་བདུན་གྱི་སྦྱོར་བ་
དང་ལྡན་པས་ལྟུང་བར་འགྱུར་ཏེ། ཉོན་མོངས་པས་ཀུན་ནས་བསླང་བའི་བསམ་པ་
དང༌།དེ་ལ་དེར་འདུ་ཤེས་པ་དང༌། ལུས་ངག་གི་སྦྱོར་བ་བསྟན་པ་དང་། མཚོན་
ཆ་ལ་སོགས་པས་འཚོ་བ་འཕྲོག་པ་དང༌། ཡོངས་སུ་ཤེས་ཤིང་འགྱོད་པ་མེད་པ་
དང༌་། རྗེས་སུ་ཡི་རང་བ་དང་། བདག་ཉིད་མ་འཁྲུལ་བའོ། །གལ་ཏེ་སྦྱོར་བ་དེ་
དག་དང་བདེན་པས་འཚོ་བ་དང་ཕྲལ་ན་ཚད་ལས་འདས་པ་སྟེ་ཕམ་པའོ་ཞེས་འབྱུང་
སྟེ། བླ་མ་སུམ་ལྡན་སྦྱོར་བ་(༡༢༨)བདུན་རྫོགས་ཀྱིས་བཀྲོངས་ཀྱང་ལྟུང་བ་ཙམ་ལས་
མ་ཡིན་ཞིང་། བཤགས་ཚད་ལོ་གསུམ་འདས་ནས་གདོད་ཕམ་པར་འགྱུར་རོ་ཞེས་
འབྱུང་བས་འདི་ལྟ་བུ་ནི་ཐེག་པ་ཆེན་པོའི་བཀའ་དང་བསྟན་བཅོས་ཐམས་ཅད་ནས་
ཀྱང་གསུངས་པ་མེད་ལ། ཧ་ཅང་ཐལ་ནས་འཇིགས་སུ་རུང་བ་སྟེ། ཐོས་པའི་ཡང་
འོས་མ་ཡིན་ན་བསྟེན་པར་ལྟ་ག་ལ་རུང་ཞེས་བྱ་བའི་དོན་ཏོ། །ཡང་དག་པའི་རྒྱུད་
239

ས་སྐྱ་བཀའ་འབུམ། ༼པ》 རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་གཉིས་པ།
རྣམས་ཀྱང་དེ་ལོག་པར་རྟོག་པ་ཡིན་པར་སྟོན་ཏེ། འཕགས་པ་རྡོ་རྗེ་གུར་ལས། སློབ་
དཔོན་སྨད་པར་མི་བྱ་ཞིང་། །ཞེས་བྱ་བ་དང༌།
འཕགས་པ་རྡོ་རྗེ་རྩེ་མོ་ལས་
ཀྱང༌། སློབ་དཔོན་སྨད་པར་མི་བྱ་སྟེ། །བླ་མ་སངས་རྒྱས་ཀུན་དང་མཉམ། །ཞེས་
སྨད་པ་ཙམ་ལ་ལྟུང་བ་འགྱུར་བར་བཤད་ལ། དམ་པ་དང་པོ་ལས། དེའི་སྟེང་དུ་
ཐུགས་སུན་ཕྱུང་བས་ལྟུང་བར་འབྱུང་སྟེ། བུ་ཡི་རྩ་བའི་ལྟུང་བ་ནི། །དཔལ་ལྡན་
བླ་མའི་ཐུགས་སུན་ཕྱུང༌། །རི་བོང་འཛིན་པ་རུ་ནི་འགྱུར། །ཞེས་གསུངས་པའི་ཕྱིར་
རོ། །དེ་ཕན་ཆད་ཀྱི་ཉེས་པ་ནི་ཧ་ཅང་ཐལ་བར་འགྱུར་རོ། །བཞི་པ་རང་གི་ཚིག་
དང་འགལ་བར་འགྱུར་བ་ནི།
འགྲེལ་པ་ཆེན་པོ་ནས་འབྱུང་བའི་ཚིག་ཕལ་ཆེར་གོང་
འོག་འགལ་བ་འབའ་ཞིག་སྨྲ་བ་ཡིན་ཏེ། གང་ཞེ་ན་བཅུ་བཞི་པོ་མཐའ་དག་སྨྲ་བ་
སྟེ། དེ་ཉིད་ལས། རྩ་བ་ནི་རྒྱུའི་དོན་ཏེ། དེ་ཆད་ན་འབྲས་བུ་ལྟུང་བའི་མཚན་
ཉིད་དོ། །ཞེས་ཀྱང་སྟོན་ཡང་སྦྱོར་བ་བདུན་རྫོགས་ཀྱི་བཤགས་ཚད་དུས་འདས་
ནི་ཕམ་པ་ཡིན་ལ། གཞན་ལ་ནི་ཕམ་པ་མེད་དོ་ཞེས་ཀྱང་སྟོན་ཏོ། །ཡང་འགྲེལ་
ཆེན་བྱེད་པས་སྨྲས་པ། རྩ་བ་དང་། ཕམ་པ་དང། ཕམ་པ་དང་འདྲ་བ་གསུམ་
ནི་མི་འདྲ་སྟེ། རྩ་བ་ནི་རྡོ་རྗེ་ཐེག་པའི་དམ་ཚིག་གི་རྩ་བ་ཡིན་ལ། ཕམ་པ་ཞེས་
བྱ་བ་ནི་ཉན་ཐོས་དང༌་། རྡོ་རྗེ་ཐེག་པའི་བྱེ་བྲག་ལས་བྱང་ཆུབ་སེམས་དཔའི་གཞུང་
ལ་མེད་ལ། ཕམ་པ་དང་འདྲ་བ་ནི་བྱང་ཆུབ་སེམས་དཔའི་གཞུང་ལས་གཞན་ལ་
མེད་དོ་ཞེས་སྨྲ་ན་དེ་ལྟ་མ་ཡིན་ཏེ། ཉན་ཐོས་རྣམས་ཀྱང་ཕམ་པ་བཞི་ལ་རྩ་བར་
སྨྲ་ལ། མདོ་ནམ་མཁའི་སྙིང་པོ་ལས། བྱང་ཆུབ་སེམས་དཔའ་ལ་རྩ་བའི་ལྟུང་བ་ཉི་
ཤུ་བཤད་ཅིང་། འདི་ཉིད་ལས་ཀྱང་། རྩ་བའི་ལྟུང་བ་བཅུ་བཞི་ནི། །ཞེས་རྩ་བའི་
ལྟུང་བར་བཤད་པའི་ཕྱིར་རོ། །སྤྱིར་ཡང་གཞུང་ཐམས་ཅད་ལས་ཀྱང་ཕམ་པ་དང་
ཕམ་འདྲ་གཉིས་འདྲ་ལ། འགྲེལ་ཆེན་འདི་ཉིད་ལས་ཀྱང་འདྲ་བར་བཤད་ལ། རྩ་
240

རྩ་བའི་ལྟུང་བ་བཅུ་བཞི་པའི་འགྲེལ་པ་གསལ་བྱེད་འཁྲུལ་སྤོང་།
བ་དུས་འདས་ཕམ་པ་འདྲ། །ཚད་ལྡན་ལྟུང་བར་བཤད་པ་ཡིན། །ཞེས་བྱ་བ་ལ་
སོགས་པ་བཤད་པའི་ཕྱིར་རོ། །གཞན་ཡང་འདི་ལྟ་བུའི་འགལ་བ་དག་སྨྲ་སྟེ། དེ་
ཉིད་ལས་ལྟུང་བ་དང་ཕམ་པ་ལ་ཁྱད་པར་ཅི་ཡོད་ཅེ་ན། ཕམ་པ་ནི་སྦྱོར་བ་རྫོགས་
ནས་མ་བཤགས་པའོ། །ལྟུང་བ་ནི་འཚོ་བ་དང་ཕྲལ་ནས་བཤགས་པའི་ཚད་འོག་
ནས་འབྱུང་བ་བྱས་པའོ། །འོ་ན་ཅིའི་ཕྱིར་ལྟུང་བ་ཞེས་བྱ་ཞེ་ན། རྡོ་རྗེ་དམྱལ་བ་མ
ཡིན་པ་མྱོང་བའོ་ཞེས་འབྱུང་སྟེ། ཕམ་པ་མ་ཡིན་པ་ལྟུང་བ་མན་ཆད་ཀྱིས་ནི་རྡོ་རྗེ་
དམྱལ་བ་མི་བསྐྱེད་པར་ཀྱང་བཤད་ལ། ཡང་དེ་ཉིད་ལས་རྩ་བའི་ལྟུང་བ་བཅུ་བཞི
སྟེ། དེ་དག་ཆད་ནས་མ་གསོས་ན་རྡོ་རྗེ་དམྱལ་བར་ལྟུང་ངོ་། །ཞེས་ཐམས་ཅད་
ཀྱིས་ཀྱང་རྡོ་རྗེ་དམྱལ་བར་འདྲེན་པར་ཡང་བཤད་ལ། ཡང་དེ་ཉིད་ལས་ཕམ་པར་
འགྱུར་བ་ལ་ནི་ལོག་སྲེད་ཅན་མ་བཤགས་པ་སྟེ། དེའི་རྣམ་སྨིན་རྡོ་རྗེ་དམྱལ་བ་ནི་
མྱོང་བ་མ་ཡིན་པའོ་ཞེས་ཕམ་པས་ཀྱང་རྡོ་རྗེ་དམྱལ་བ་མི་བསྐྱེད་པར་ཡང་བཤད་
པས་ན་འགལ་བ་འབའ་ཞིག་སྨྲ་བ་ཡིན་ནོ། །གཞན་ཡང་སྦྱོར་བ་བདུན་རྫོགས་ནས་
བཤགས་ཚད་དུས་འདས་ལས་གཞན་ལ་ཕམ་པ་མེད་པར་ཡང་འདོད་ལ། ཡང་དེ་
ཉིད་ཀྱི་ལྟུང་བ་བཞི་པའི་སྐབས་ནས་དྲི་མ་ལས་ལྡང་བར་མི་བྱེད་ན། (༡༢༩)འདི་ནི་
ཕམ་པའི་ཉེས་པར་བསྡུས་ཞེས་བཞི་པ་ལ་ཕམ་པ་ཡོད་པར་ཡང་བཤད་དོ། །དེ་ལ་
བཞི་པ་ལ་ཕམ་པ་ཡོད་ལ་གོང་འོག་གཞན་ལ་ཕམ་པ་མེད་པ་འདིའང་མི་རིགས་པ་
ཡིན་ནོ། །ཡང་ལྟུང་བ་གཉིས་པའི་སྐབས་ནས་འདི་ལ་ཕམ་པ་ནི་མེད་དེ་མ་བཤགས་
ན་ལྟུང་བའོ། །ཞེས་དངོས་སུ་བསྟེན་པས་ན་ཤུགས་ལས་གཞན་ཐམས་ཅད་ལ་ཕམ་
པ་ཡོད་པར་ཡང་མངོན་ཏེ། དེ་ལ་སོགས་པ་ནང་འགལ་བ་འབའ་ཞིག་སྨྲ་བ་ཡིན་
ནོ། །དེ་ལྟར་ལོག་པར་རྟོག་པ་དང་པོ་སུན་དབྱུང་བ་བསྟན་ཟིན་ཏོ།། །།
ད་ནི་ལོག་པར་རྟོག་པ་གཉིས་པ་བཤགས་ཚད་ཀྱི་དབང་དུ་བྱས་པ་སུན་དབྱུང་
241

ས་སྐྱ་བཀའ་འབུམ། ༼པ༽ རྗེ་བཙུན་གྲགས་པ་རྒྱལ་མཚ